Document ID: 31975R1997

ΚΑΝΟΝΙΣΜΟΣ (ΕΟΚ) αριθ. 1997/75 ΤΗΣ ΕΠΙΤΡΟΠΗΣ της 31ης Ιουλίου 1975 περί τροποποιήσεως του κανονισμού (ΕΟΚ) αριθ. 1579/74 "περί καθορισμού εκ των προτέρων της εισφοράς κατά την εισαγωγή για τα αμυλώδη προϊόντα"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 120/67/ΕΟΚ του Συμβουλίου της 13ης Ιουνίου 1967 περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 665/75(2), και ιδίως το άρθρο 15 παράγραφος 3,
τον κανονισμό αριθ. 359/67/ΕΟΚ του Συμβουλίου της 25ης Ιουλίου 1967 περί κοινής οργανώσεως αγοράς της όρυζας(3), όπως τροποποιήθηκε τελευταία από τον κανονισμό (ΕΟΚ) αριθ. 668/75(4), και ιδίως το άρθρο 13 παράγραφος 3,
τον κανονισμό (ΕΟΚ) αριθ. 1052/68 του Συμβουλίου της 23ης Ιουλίου 1968 σχετικά με το καθεστώς εισαγωγής και εξαγωγής των μεταποιημένων προϊόντων με βάση τα σιτηρά και την όρυζα(5), όπως τροποποιήθηκε τελευταία από τον κανονισμό (ΕΟΚ) αριθ. 980/75(6), και ιδίως το άρθρο 2, παράγραφος 2 και το άρθρο 5,
Εκτιμώντας:
ότι το άρθρο 3 παράγραφος 1 του κανονισμού (ΕΟΚ) αριθ. 1579/74 της Επιτροπής της 24ης Ιουνίου 1974 περί των λεπτομερειών υπολογισμού της εισφοράς κατά την εισαγωγή το οποίο εφαρμόζεται στα μεταποιημένα προϊόντα με βάση τα σιτηρά και την όρυζα και τον προκαθορισμό αυτής της εισφοράς για τα προϊόντα αυτά καθώς και για τα σύνθετα τρόφιμα με βάση τα σιτηρά(7), όπως τροποποιήθηκε τελευταία από τον κανονισμό (ΕΟΚ) αριθ. 3103/74(8), προβλέπει ότι για τα αμυλώδη προϊόντα η εισφορά κατά την εισαγωγή που έχει καθορισθεί εκ των προτέρων προσαρμόζεται αποκλειστικά σε περίπτωση τροποποιήσεως του επιπέδου των εν λόγω τιμών "εφοδιασμού"- ότι ο κανονισμός (ΕΟΚ) αριθ. 1955/75 του Συμβουλίου της 22ας Ιουλίου 1975 περί των εισφορών στην παραγωγή στον τομέα των σιτηρών και της όρυζας(9) δεν επιτρέπει πλέον τη μνεία των εν λόγω τιμών "εφοδιασμού"- ότι, συνεπώς, πρέπει να προβλέπει μια προσαρμογή της οποίας τα οικονομικά αποτελέσματα είναι όμοια προς αυτά της επί του παρόντος προβλεπομένης προσαρμογής-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του άρθρου 3 παράγραφος 1 υπό α) και β) του κανονισμού (ΕΟΚ) αριθ. 1579/74 αντικαθίσταται από το ακόλουθο κείμενο:
"α) Στην περίπτωση του προηγουμένου εδαφίου και εκτός των προϊόντων της δασμολογικής διακρίσεως 23.07 Β τα οποία αναφέρονται στο παράρτημα Α του κανονισμού αριθ. 120/67/ΕΟΚ, η εισφορά προορίζεται, κατά περίπτωση, σε συνάρτηση με την τιμή κατωφλίου του ή των προϊόντων βάσεως, τα οποία λαμβάνονται υπόψη για τον υπολογισμό του μεταβλητού στοιχείου της εισφοράς που ισχύει την ημέρα εισαγωγής με την επιφύλαξη εφαρμογής του άρθρου 15 παράγραφος 3 δεύτερο εδάφιο του κανονισμού 120/67/ΕΟΚ. Η προσαρμογή αυτή πραγματοποιείται αυξάνοντας ή μειώνοντας το προκαθοριζόμενο ποσό της εισφοράς κατά τη διαφορά μεταξύ της τιμής κατωφλίου, που ισχύει το μήνα αιτήσεως, ανά 100 χιλιόγραμμα του προϊόντος βάσεως και εκείνης η οποία εφαρμόζεται το μήνα εισαγωγής, της διαφοράς αυτής προσδιοριζομένης με το συντελεστή που αναφέρεται στη στήλη 4 του παραρτήματος του κανονισμού (ΕΟΚ) αριθ. 1052/68.
β) Όσον αφορά τα προϊόντα που προβλέπονται στο άρθρο 2 η εισφορά που καθορίζεται εκ των προτέρων προσαρμόζεται, εκτός από την περίπτωση τροποποιήσεως των εισφορών στην παραγωγή που καθορίζονται στο πρώτο άρθρο του κανονισμού (ΕΟΚ) αριθ. 1955/75, μεταξύ της ημέρας αιτήσεως και της ημέρας εισαγωγής. Η προσαρμογή αυτή πραγματοποιείται αυξάνοντας ή μειώνοντας το προκαθοριζόμενο ποσό της εισφοράς κατά τη διαφορά που προκύπτει από αυτή την τροποποίηση, της διαφοράς αυτής προσδιοριζομένης με το συντελεστή ο οποίος αναφέρεται στη στήλη 4 του παραρτήματος του κανονισμού (ΕΟΚ) αριθ. 1052/68 για τα εν λόγω προϊόντα."
Άρθρο 2
Ο παρών κανονισμός αρχίζει να ισχύει την 1η Αυγούστου 1975.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 31 Ιουλίου 1975.

Labels: 17
15
6